**AJÁNLAT NEMZETI FÖLDALAPBA TARTOZÓ FÖLDRÉSZLET VÉTELÉRE JOGI SZEMÉLYRE VONATKOZÓAN**

|  |  |
| --- | --- |
| Alulírott vételi ajánlatot tevő (cégnév)\*: |  |
| Cégjegyzékszám\*: |  |
| Adószám\*: |  |
| Statisztikai számjel\*: |  |
| Székhely\*: |  |
| Levelezési cím\*: |  |
| Képviselő neve, beosztása\*: |  |
| Telefonszám\*: |  |
| E-mail cím\*: |  |
| Számlavezető pénzintézet neve, bankszámlaszám: |  |

a Nemzeti Földalapról szóló 2010. évi LXXXVII. törvény (Nfatv.) 21. § (3a) bekezdés b) pontja alapján **vételi ajánlatot teszek** a Magyar Állam mint tulajdonos nevében és képviseletében eljáró **Nemzeti Földügyi Központnak** (rövidített neve: NFK, székhelye: 1149 Budapest, Bosnyák tér 5., statisztikai számjele: 15840369-8413-312-01, törzskönyvi azonosító száma: 840363, adószáma: 15840369-2-42) **az alábbi ingatlanra vonatkozóan** *(egy vételi ajánlat csak egy ingatlan adatait tartalmazhatja)*:

|  |  |
| --- | --- |
| Vármegye\*: |  |
| Település\*: |  |
| Fekvés: |  |
| Helyrajzi szám\*: |  |
| Tulajdoni hányad\*: |  |
| Megszerezni kívánt alrészlet és művelési ág/kivett megnevezése\*: |  |
| Megszerezni kívánt terület térmértéke (ha): |  |
| Megszerezni kívánt terület kat. jöv-e (AK): |  |
| Ajánlott vételár (Ft)\*: |  |

**1./** Tudomásul veszem, hogy az ingatlan forgalmi értéke a Nemzeti Földalapba tartozó földrészletek hasznosításának részletes szabályairól szóló 262/2010. (XI. 17.) Korm. rendelet – a továbbiakban: 262/2010. (XI. 17.) Korm. rendelet – 4. § bekezdései alapján elkészített forgalmi értékbecslés figyelembe vételével kerül megállapításra.

Tudomásul veszem továbbá, hogy amennyiben az általam fent megjelölt ajánlati ár ezt nem éri el, vételi ajánlatomat az NFK nem tudja elfogadni, ebben az esetben lehetőség van az NFK felhívása alapján az ajánlati ár módosítására. Tudomásul veszem, hogy vételi ajánlatomhoz kötve vagyok, így amennyiben a vételi ajánlattal érintett ingatlan értéke a fent megjelölt ajánlati árnál alacsonyabb összegben kerül megállapításra, a vételár a jelen vételi ajánlatban megjelölt összeg marad.

**2./**Tudomásul veszem, hogy a jogszabály által előírt vagyonátruházási illeték, illetve a tulajdonváltozás ingatlan-nyilvántartásba való bejegyzésének költsége (6.600 Ft) a vevőt terheli, továbbá vállalom, hogy az értékesítéshez szükséges forgalmi értékbecslés elkészítésének számla ellenében közvetlenül az értékbecslést készítő szakértő részére, valamint az ügyvédi munkadíj vevőre eső részét, az ingatlan adásvételével kapcsolatos jogszabályi költségeket (így különösen tulajdoni lap lekérésének díja, a földhivatali eljárás igazgatási szolgáltatási díja, – szükség szerint – a cégkivonat, valamint aláírási címpéldány/ügyvédi aláírásminta hiteles másolati költsége) számla ellenében készpénzben a szerződés megkötésekor az eljáró ügyvédnek megfizetem. Az értékbecslési díj mértékéről tájékoztatást a szakértő tud adni. **Tudomásul veszem, hogy az értékbecslési díj nem jár vissza, ha a vételi ajánlattól az általam képviselt társaság eláll, vagy nem módosítja az ajánlati árat az NFK által 1./ pont szerint meghatározott értékre.**

**3./** Tudomásul veszem, hogy amennyiben az általam megvásárolni kívánt ingatlan

a) az európai közösségi jelentőségű természetvédelmi rendeltetésű területekkel érintett földrészletekről szóló 14/2010. (V. 11.) KvVM rendelet alapján Natura 2000 területnek minősül, úgy az Nfatv. 23. § (2) bekezdése értelmében a természetvédelemért felelős miniszter,

b) a 262/2010. (XI. 17.) Korm. rendelet 1. § (2) bekezdés i) pontja alapján vízvédelmi területnek minősül, a Korm. rendelet 3. § (2) bekezdése értelmében a vízügyi igazgatási szervek irányításáért felelős miniszter,

c) védetté nyilvánított régészeti lelőhelynek, régészeti védőövezetnek, illetve műemléknek minősül, a 262/2010. (XI. 17.) Korm. rendelet 3. § (4) bekezdése, továbbá a kulturális örökség védelméről szóló 2001. évi LXIV. törvény 44. § (1) bekezdés a) pontja értelmében a kulturális örökség védelméért felelős miniszter egyetértése szükséges az értékesítéshez, mely nyilatkozat(ok) beszerzéséről az NFK gondoskodik.

Tudomásul veszem továbbá, hogy ezekben az esetekben a szerződés csak a szükséges miniszteri jóváhagyást követően kerül megkötésre.

**Tudomásul veszem, hogy jelen vételi ajánlat NFK részéről történő nyilvántartásba vétele nem keletkeztet az NFK részéről ajánlati kötöttséget, az NFK fenntartja a jogot az eljárás lezárására jogszabályi akadály, értékesítési feltétel teljesülésének hiánya, egyéb hasznosítási programmal érintettség (pl. a vételi kérelemmel érintett földrészlet hirdetményes értékesítésbe vonása) vagy más módon történő hasznosításra irányuló döntés esetén. Az NFK az eljárás lezárásáról a vételi ajánlattevő részére tájékoztatást küld.**

**4./\*\***

**a)** Nyilatkozom, hogy mint ajánlattevő sem a Polgári Törvénykönyvről szóló 2013. évi V. törvény (a továbbiakban: Ptk.) vagy más jogszabály szerint, sem pedig szerződés alapján nem minősülök elővásárlásra jogosultnak.

**b)** Nyilatkozom, hogy a Ptk. 5:81. § (1) bekezdése alapján mint ……………..……. arányú tulajdonostárs elővásárlási joggal rendelkezem.

**c)** Nyilatkozom, hogy a Ptk. 5:20. § alapján mint bejegyzett épülettulajdonos elővásárlási joggal rendelkezem.

**d)** Nyilatkozom, hogy egyéb jogszabályi rendelkezés alapján rendelkezem elővásárlási joggal az alábbiak szerint: …………………… …………………………………………………….

**e)** Nyilatkozom, hogy a ……………………...…… napján kelt szerződéssel alapított elővásárlási joggal rendelkezem (Ptk. 6:221. §).

Az elővásárlási jog fennállását igazoló dokumentum(ok) másolatát csatolom.\*\*\*

Tudomásul veszem, hogy amennyiben nem első helyen álló elővásárlási jogosult vagyok, vételi ajánlatomat más elővásárlási jogosultakkal is meg kell ismertetni, amiről a vételi ajánlat elfogadása esetén a vonatkozó jogszabályi rendelkezések alapján az NFK gondoskodik.

**5**./ Amennyiben a megvásárolni kívánt földrészlet jelenleg vagyonkezelés útján hasznosított, csatolom a vagyonkezelő kifejezett nyilatkozatát arra vonatkozóan, hogy az értékesítéshez hozzájárul.\*\*\* Amennyiben a megvásárolni kívánt földrészlet jelenleg haszonbérlet útján hasznosított, tudomásul veszem, hogy a tulajdonváltozást követően a haszonbérleti szerződésben a Magyar Állam mint haszonbérbe adó helyébe lépek.

**6./** Nyilatkozom, hogy az Nfatv. 19. § (1) bekezdésében rögzített kizáró okok nem állnak fenn, így az adásvétel érvényes létrejöttét jogszabályi rendelkezések nem akadályozzák. Tudomásul veszem, hogy az értékesítés megvalósulása esetén az Nfatv. 19. § (1) bekezdés a) és c) pontja értelmében a szerződéskötés során az eljáró ügyvéd felé igazolni szükséges, hogy a szerződő fél nem áll csőd- vagy felszámolási eljárás, végelszámolás alatt, valamint az adózás rendjéről szóló 2017. évi CL. törvény 7. §-ának 34. pontja szerinti, hatvan napnál régebben lejárt esedékességű köztartozással nem rendelkezik.

**7./** Amennyiben a vételi kérelemmel kapcsolatos eljárás során meghatalmazott képviselő jár el, úgy a vételi ajánlathoz csatolom a képviseleti jogot megalapozó írásba foglalt meghatalmazást.

**8./** Ajánlattevő képviseletében eljárva kijelentem, hogy a fenti jogi személy jogszabály vagy létesítő okirata alapján hatáskörében eljáró szerve a vételi ajánlat benyújtását és - annak elfogadása esetére - az adásvételi szerződés megkötését megfelelően jóváhagyta, és döntése az ajánlattevő jogi személyt érvényesen kötelezi. Hozzájárulok, hogy az NFK a jelen vételi ajánlatban szereplő adatokat az értékesítéssel kapcsolatos döntéshozatalhoz és az adásvétel lebonyolításához szükséges mértékben kezelje.

**Jelen ajánlat benyújtásával a képviselt társaság nevében kifejezetten hozzájárulok, hogy az NFK a hatékonyabb ügyintézés érdekében a megadott e-mail címen folytassa a kommunikációt, az e-mailen történő kapcsolattartást hivatalosnak fogadom el.**

Kelt: …………………, ……... év ………………… hónap ……. nap

………………………………

ajánlattevő képviselője

*(cégszerű aláírás)*

\* FIGYELEM! Kötelezően kitöltendő mező!

\*\* FIGYELEM! Legalább egy alpont megjelölése/kitöltése kötelező.

\*\*\*FIGYELEM! Kötelezően csatolandó melléklet!